PROGRAMM KINNITATUD
 					18.11.2015 nr 6.1-14/95      

PRAKTIKA PROGRAMM

PRAKTIKA KOOD	KORC5143	
PRAKTIKA NIMETUS (eesti k.)	Järelevalvetoimingute praktika	
PRAKTIKA NIMETUS (inglise k.)	Internship of surveillance activities	
PRAKTIKA MAHT (EAP)	8,0 EAP, 208 töötundi	
ÕPPEKAVA	 Korrektsiooni eriala õppekava. Kehtiv alates 2015/2016 vastuvõtust	
PRAKTIKA KOOLIPOOLNE JUHENDAJA/KOORDINAATOR /KURAATOR	justiitskolledži tasemeõppe juhtivspetsialist (praktika kuraator)	
EELDUSED (millistel tingimustel lubatakse üliõpilane praktikale): kehtiv vanglaametniku ettevalmistusteenistuse või vanglateenistuse suhe ning positiivsele hindele sooritatud eksamid või arvestused järgmistes õppeainetes: „Järelevalvealane vene keel“; "Enesekaitse ja ohjeldusmeetmed"; „Vanglaametniku kutse- eetika“ ning "Järelevalve korraldus vanglas"; „Tulekahjule ja vigastusele reageerimine“.	
PRAKTIKA EESMÄRK: luua tingimused järelevalveametniku teoreetiliste oskuste rakendamiseks vanglas.	
PRAKTIKA KORRALDUS JA JUHENDAMINE PRAKTIKAASUTUSES: Järelevalvetoimingute praktika sooritatakse Tallinna vanglas, Tartu vanglas või Viru vanglas vastavalt praktika juhendile. Praktika läbiviimist korraldab justiitskolledži tasemeõppe juhtivspetsialist (praktika kuraator).
	
ÕPIVÄLJUND 	JUHENDAMIS- JA ÕPITEGEVUS	HINDAMISMEETOD 	
1) teab vangla struktuuriüksuseid ja nende ülesandeid ning oskab liikuda vangla territooriumil ja hoonetes;	 - praktika juhendaja viib praktika alguses läbi ringkäigu vangla territooriumil, selgitab erinevate hoonete arhitektuuri ja ülesandeid, liikumist erinevate hoonete vahel, määrab praktika plaanis kindlaks, millistes struktuuriüksustes üliõpilane praktika jooksul viibib ja kes üliõpilast struktuuriüksuses juhendab. 
- praktika juhendaja tutvustab üliõpilasele vangla plaani, struktuuriüksuste põhimääruseid ja koosseise, struktuuriüksuste tegevust reguleerivaid dokumente, ametijuhendeid jt halduseeskirju ning võimaldab üliõpilasel vaadelda struktuuriüksuste teenistujate tegevust vahetult kõrvalt;

- üliõpilane jätab ringkäigu raames meelde hoonete paiknemise ja ülesanded, viibib praktika plaanis määratud päevadel struktuuriüksuses kohapeal, tutvub struktuuriüksuse dokumentidega, teeb nendest väljakirjutusi ning osaleb teenistusse nimetamise käskkirjas määratud volituste ulatuses struktuuriüksuse ülesannete täitmisel. 
- üliõpilane peab praktika päevade kohta päevikut ning arutab päeva sündmused praktika juhendajaga läbi, esitab küsimusi ja täpsustab, mis jäi arusaamatuks;	Praktika läbimist hinnatakse praktika aruande, praktika käigus jooksvalt teenistusülesannete täitmise (hindab juhendaja), praktika kaitsmise ja praktika õpimapi vormis. Meetodite üldised hindamiskriteeriumid on järgmised:

   1) Kirjalik praktika aruanne (lävendtase): 
- praktika aruandes on kirjeldatud, millised õpitegevusi hõlmas iga konkreetse õpiväljundi saavutamine ning millised neist aitasid kõige rohkem üliõpilase arengule kaasa; 
 - praktika aruandes on seostatud teoreetilise õppe käigus omandatud teadmised ja oskused praktika käigus sooritatud õpitegevustega; 
 - praktika aruandes on üldsõnaliselt kirjeldatud oma arengut ja praktika käigus kinnistunud või omandatud teadmisi ning toodud mõni näide;
 - praktika aruandes on toodud välja üliõpilase tähelepanekud praktikas esinevate puuduste või parima praktika kohta ning tehtud mõned ettepanekud praktika või õppetöö sisu muutmiseks; 
 - praktika aruanne peab olema üldjoontes analüütiline ning sellest peab nähtuma üliõpilase enda seisukoht või arvamus, praktika käigus tekkinud küsimused, leitud vastused ning omandatud teadmised.

2) Praktika õpimappi kuuluvad dokumendid vastavad järgmistele nõuetele (lävendtase): 
- ettekannetes ja keelatud esemete aktides on üksikuid õigekirja- ja trükivigu, lausestus ja sõnakasutus on head ega takista dokumendi sisu mõistmist;
 - dokumendid on üldiselt ametlikus, viisakas ja neutraalses stiilis. Vähesel määral võib sisalduda emotsionaalseid väljendeid või hoiakuid. Dokument ei sisalda ebatsensuurseid väljendeid, žargooni, halvustavaid, diskrimineerivaid vms väljendeid, solvamist ega laimu;
- ettekandest selgub sündmuse sisu, aeg, koht ja seotud isikud
- keelatud esemete äravõtmise aktis on kirjeldatud aeg, koht ja piisava täpsusega äravõetud esemete kirjeldus ja leidmiskoht

3) Praktika käigus jooksvalt teenistusülesannete täitmise (hindab juhendaja) üldnõuded tulenevad praktikajuhendist ning hindamisprotokolli vormi kehtestab praktikakuraator 

4) Praktika kaitsmise kriteeriumid on toodud praktikaprogrammis
	
   2) nimetab valvuri  teenistuskohustuste hulka kuuluvaid järelevalve toiminguid ning kirjeldab nende sooritamisel arvestatavaid ohtusid ja turvameetmeid;	 - praktika juhendaja tutvustab üliõpilasele järelevalve toimingutega seotud ohutusjuhendeid, töökorraldust ja dokumentatsiooni ning võtab TTOS ettenähtud allkirjad. 
- praktika juhendaja kordab üle enne järelevalvetoimingu sooritamist olulised ohutus- ja tehnilised nõuded toimingu osas ning annab vajadusel täiendavaid juhiseid. Üliõpilast ei rakendata reeglina järelevalve toimingule üksinda;
- valvuri ülesannete ja järelevalvetoimingute tutvustamisel keskendub juhendaja sisevalveteenistusele. Välisvalve jt funktsioonide osas antakse ülevaade, kuid mitte nii süvendatult

- üliõpilane tutvub ohutusjuhendite, töökorralduse ja järelevalvega seotud dokumentatsiooniga ning annab allkirja enda tööohutusalase juhendamise kohta. 
- üliõpilane sooritab teenistusse määramise käskkirjas antud volituste piires koos juhendajast vanglaametnikuga järelevalve toiminguid ning järgib temale toimingu sooritamise käigus jooksvalt antud õiguspäraseid korraldusi oma pädevuse piires. 
- üliõpilane peab praktika kohta päevikut, milles märgib järelevalvetoimingute käigus tehtud või märgatud vead ja õpitu, samuti erisused koolis õpitu ja praktikakohas kogetu vahel;		
   3) sooritab kogenud vanglateenistuse ametniku juhendamisel igapäevaseid järelevalvetoiminguid ning osaleb nendes koos kogenud vanglateenistuse ametnikuga;	- juhendaja kaasab praktikandi oma igapäevasesse töösse, võttes ta kaasa kõikide erinevate toimingute sooritamise juurde, millega ta ise kokku puutub.
- juhendaja koostab juhendamisplaani ja teostab nendes vahetustes, kus ta on miinimumkoosseisu väliselt graafikus koos praktikandiga neid toiminguid ja annab tagasisidet, mida ta tavapärases vahetuses olles ei ole jõudnud teha
- juhendaja kindlustab üliõpilasele osavõtu vähemalt järgnevatest järelevalvetoimingutest:
   1) ravimite jagamine vangidele;
   2) vangide kohaloleku kontroll (loendus);
   3) vangi vanglasisene saatmine;
   4) vangi läbiotsimine (sh täielik läbiotsimine);
   5) kambri või muu objekti läbiotsimine;
   6) sigarettide jagamine vangidele;
   7) vangide toitlustuse läbiviimine;
   8) vangide jalutuskäikude läbiviimine;
   9) vangide telefonikõnede läbiviimine ja kirjavahetuse korraldamine;
   10) visuaalse järelevalve teostamine sektoris/eluosakonnas 

- väljaõppe peaspetsialist kindlustab praktika vältel peavalvekeskuses sooritatava vahetuse kestel tutvumise vähemalt järgnevate tegevuste/toimingutega (kindlustada ka nende lahtiseletamine ja tagasisidestamine):
   1) videovalve teostamine, kaamerapiltide jälgimine;
   2) vangla häire- ja turvasignalisatsiooni (tulekahju, paanikanupud, perimeeter, läbipääsu- jmt süsteemid) tööpõhimõtted;
   3) ettekannete lugemine ja kommenteerimine/tagasiside;
   4) paanikahäirele reageerimine (vajadusel lavastada üks paanikahäire -- isikukaitsejaama või paikse nupu kasutus), kus praktikant saaks näha sellega kaasnevaid tegevusi ja reageeringuid
   5) videosalvestiste vaatamine, mis puudutavad vanglas asetleidnud intsidente ja nende lahendamist (vangi allumatus teenistujatele, erivahendite kasutamine vmt)

- üliõpilane sooritab koos juhendajaga erinevaid järelevalvetoiminguid, küsib pidevalt tagasisidet ja näitab üles initsiatiivi
- üliõpilane märgib praktikapäevikusse üles kõik märgatud koolis õpitud järelevalvetoimingute sooritamise ja praktikal kogetu erisused ja toob välja omapoolsed põhjendused		
4) selgitab suuliselt ja demonstreerib oskust kasutada valvuri varustusse kuuluvaid kaitsevahendeid ja tehnilisi töövahendeid ning edastab raadiosaatja kaudu teavet;	- praktika juhendaja selgitab üliõpilasele isiklike kaitsevahendite ja järelevalveametniku kasutuses olevate tehniliste töövahendite nõuetekohast kasutamist ja vastavat dokumentatsiooni, katsetab enne tööle asumist ning jälgib jooksvalt kaitse- ja tehniliste töövahendite kasutamist ning annab juhiseid puuduste kõrvaldamiseks;

- üliõpilane katsetab juhendaja järelevalve all isiklike kaitsevahendite ja järelevalveametniku kasutuses olevate tehniliste töövahendite nõuetekohast kasutamist ning järgib temale juhendaja poolt antud juhiseid. 
- üliõpilane peab isiklike kaitsevahendite ja järelevalveametniku kasutuses olevate tehniliste töövahendite kasutamise kohta päevikut, millesse märgib temale teiste vanglaametnike poolt tehtud märkused ja juhendajaga arutelu tulemused;		
5) koostab kogenud vanglateenistuse ametniku juhendamisel valvuri ülesannete täitmisel ettekandeid, akte ja teisi valvuri teenistuskohustuste hulka kuuluvaid dokumente;	 - praktika juhendaja tagab praktika plaani koostamisel, et üliõpilasel oleks võimalik viibida üksuses või tööprotsesside juures, kus tal on võimalik koostada vanglaametniku või vangi käitumise kohta ettekandeid ja võtta selgitusi, ning vajadusel muudab praktika plaani selliselt, et üliõpilane saaks praktika jooksul kirjutada nõutavad ettekanded. 
- juhendaja vaatab läbi üliõpilase koostatud ettekanded jt dokumendid, juhib vajadusel tähelepanu puudustele ning nõustab korrektse dokumentatsiooni koostamisel;

- üliõpilane pöörab tähelepanu teiste vanglaametnike ja vangide käitumises esinevatele ohtudele ja rikkumistele ning koostab ohu või rikkumise ilmnemisel selle kohta ettekande vastavalt VangS § 133 ja praktikakoha vangla asjaajamisele ning annab võimaluse selgituse kirjutamiseks. 
- üliõpilane peab vajadusel nõudma enda üleviimist üksusesse, kus on suurem tõenäosus ettekande kirjutamiseks. 
- üliõpilane märgib praktika päevikusse praktikal kogetu ja koolis õpetatu erisused järelevalvealase dokumentatsiooni koostamisel ja kirjutab juurde omapoolse põhjenduse.
- praktika õpimappi laadimiseks/lisamiseks on üliõpilasel praktika vältel vajalik koostada vähemalt: 
   1)  kaks ettekannet; 
   2) kaks keelatud esemete äravõtmise akti koos võimalike materjalidega;
Õpimappi lisatakse ka üliõpilase põhjendatud eriarvamus või algne dokumendiversioon, kui ta leiab, et tema koostatud algne dokumendiversioon oli korrektne, kuid praktikakoht või juhendaja lasi sisse viia korrektuurid, millega ta sisuliselt ei nõustunud.		
6) kannab nõuetekohaselt vanglateenistuja vormiriietust ning arvestab oma käitumises ja suhtlemises teiste ametnike ja vangidega vanglateenistuja eetikakoodeksi nõuetega;	 - praktika juhendaja kontrollib iga tööpäeva alguses üliõpilase kantava vormiriietuse terviklikkust, puhtust ja korrasolekut ning selgitab vormiriietuse kandmise tavasid praktikakoha vanglas (sh mütsi kandmine, jope hõlmade kandmine jt), samuti kontrollib jooksvalt nõuete täitmist ja teeb märkusi; 
- juhendaja selgitab üliõpilasele eetikakoodeksi praktilist rakendust vanglas, on ise käitumises ja suhtlemises eeskujuks;

- üliõpilane tutvub iseseisvalt vormi kandmise eeskirjadega, võtab  kaasa vanglasse kõik vormi elemendid, peseb, puhastab, triigib ja parandab vormiriideid vastavalt vajadusele ning järgib vangla tavasid vormiriiete kandmisel. 
- üliõpilane peab praktika kohta päevikut, milles märgib vormi kandmise eripärad praktikakoha vanglas, enda ja teiste vead vormiriietuse kandmisel;
- üliõpilane märgib üles juhtumid kui koolis õpetatu erineb vanglas kogetud käitumisest või suhtlemisest ning kirjutab juurde omapoolse põhjenduse. 		
7) suhtleb vene keeles järelevalve toimingute küsimustes algtasemel keelekasutajana
	- praktika juhendaja kaasab üliõpilast järelevalvetoimingute läbiviimisele, kus vang on vene keelt rääkiv (eesti keele oskus tasemel A). 
- juhendaja laseb üliõpilasel anda toimingute sooritamisel vangile venekeelseid korraldusi ning korrigeerib/õpetab sellest tulenevalt üliõpilase sõnavara. 

- üliõpilane rakendab vene keele õppeainest omandatud sõnavara ja suhtlusoskust vangidega suheldes (korralduste andmine, selgituste  või probleemide ärakuulamine). 
- uute ja vestluses või kirjalikus dokumendis märgatud tundmatute sõnade kinnistamiseks kirjutab üliõpilane need omale välja ja palub vajadusel juhendaja abi nende tõlkimisel. Üliõpilane säilitab uute sõnade või fraaside üleskirjutused ning võtab need praktikalt kaasa (vene keele õppeaines kasutamiseks).     		
HINDAMINE: praktikat hinnatakse mitteeristavalt. Iga hindamismeetod peab olema hinnatud lävendit ületavalt. Praktika õpimappi kuuluvaid materjale hinnatakse sisu osas õppeainete „Järelevalve korraldus vanglas“ raames erialaõppejõu või praktika kaitsmise komisjoni poolt. 	
Õpiväljund 	Hindamis-meetod	Hindamiskriteeriumid 	
		lävendtase (arvestatud)	
 1) teab vangla struktuuriüksuseid ja nende ülesandeid ning oskab liikuda vangla territooriumil ja hoonetes;	praktika aruanne	- üliõpilane on oma sõnadega üldjoontes õigesti kirjeldanud vangla arhitektuuri, hoonete ülesandeid ja paiknemist üksteise suhtes. Kirjelduses võivad olla märkimata mõned hooned või mõned kirjeldused võivad olla puudustega;
- üliõpilane on kirjeldanud õigesti ühte liikumist või saateülesande teostamist ühest hoonest teise või ühest vangla territooriumi piirkonnast teise. Kirjelduses on nimetatud üksikuid asjaolusid, mida vangla arhitektuurist tulenevalt tuleb liikumisel või saatmisel silmas pidada;
- üliõpilane on kirjeldanud kõigi vangla struktuuriüksuste ülesandeid, kasutades vangla ja struktuuriüksuste põhimäärusi, ametijuhendeid jt dokumente. Kirjelduses on vähesel määral seostatud ülesandeid omavahel või võrreldud erinevaid dokumente. Kirjelduses võib olla osaliselt tsiteeritud õigusaktide teksti sellele viidates;
- üliõpilane kirjeldab üldiselt struktuuriüksuse toimimist ja ülesannete täitmist praktikas. Kirjeldusest nähtub, mida üliõpilane ise nägi, milliseid küsimusi tal tekkis ja milliseid vastuseid ta sai. Soovitav on tuua välja, kui praktika erines õigusaktides kindlaks määratust	
	praktika kaitsmine	- üliõpilane vastab küsimustele selle kohta, kus paikneb mõni hoone või üksus vangla territooriumil, mis on mõne hoone või üksuse ülesanne või millised vangid millisesse hoonesse on paigutatud;
- üliõpilane on võimeline joonistama tahvlile praktikakohaks oleva vangla arhitektuurse üldskeemi, kus kajastuvad hoonete ja üksuste paiknemine;
- üliõpilane selgitab üldjoontes õigesti, kuidas ise liikuda või teostada saateülesannet ühest hoonest teise või vangla territooriumi ühest piirkonnast teise;
- üliõpilane vastab küsimustele vangla struktuuriüksuste ülesannete kohta ning oskab nimetada olulisemaid ülesandeid ja nende jaotust peast;
- üliõpilane on võimeline kirjeldama mõnda praktika käigus külastatud struktuuriüksust, selle toimimist ning ülesannete täitmist ning tooma näiteid ülesannete täitmise kohta;	
 2) nimetab valvuri  teenistuskohustuste hulka kuuluvaid järelevalve toiminguid ning kirjeldab nende sooritamisel arvestatavaid ohtusid ja turvameetmeid;	praktika aruanne	- nimetab üldiselt sisevalveteenistuse valvuri ja korrapidaja abi teenistuskohustuste hulka kuuluvaid järelevalve toiminguid ning nendega seotud ülesandeid, viitab asjakohastele õigusakti sätetele ning kirjeldab üldiselt järelevalve toimingu või sellega seotud ülesande täitmisega seonduvaid tegevusi; 
- kirjeldab üldiselt, millised ohud võivad erinevate järelevalvetoimingute sooritamisega seonduda, milliseid turvameetmeid nende ohtude ennetamiseks saab kasutada ning seostab need üldiselt konkreetse praktikakoha vangla arhitektuuri ja struktuuriga;
- on võimeline võrdlema koolis õpitud järelevalvetoimingute läbiviimise taktikat (sh ohud ja turvameetmed) ja praktikal kogetut ning esitama erisuste kohta omapoolset seisukohta;
- üliõpilane kirjeldab oma kogemustest lähtuvalt valvuri teenistusülesandeid praktikakohaks olevas vanglas lähtuvalt tema poolt kogetuga ning võrdleb neid ametijuhendites kirjapandud ülesannetega  	
	praktika kaitsmine	- vastab üldiselt küsimustele valvuri ülesannete ning täidetavate järelevalvetoimingute kohta. Kirjeldab olulisemat osa ülesandeid ja toiminguid, viitab mõne ülesande osas asjakohastele õigusakti sätetele ning kirjeldab ülesandeid üldiselt õigesti; 
- vastab üldiselt küsimustele praktikakoha vanglaga seonduvate ohtude kohta, mis esinevad järelevalvetoimingute sooritamisel, ning kirjeldab õigesti mõningaid olulisemaid turvameetmeid nende ohtude ennetamiseks praktikakoha vanglas;  	
3) sooritab kogenud vanglateenistuse ametniku juhendamisel igapäevaseid järelevalvetoiminguid ning osaleb nendes koos kogenud vanglateenistuse ametnikuga;	praktika käigus jooksev teenitus-ülesannete täitmine	- osaleb kogenud vanglateenistuse ametnikuga koos loenduse läbiviimisel, vangi vanglasisesel saatmisel, vangi täielikul läbiotsimisel, kambri või muu ruumi läbiotsimisel, sigarettide ja toidu jagamisel, kirjavahetuse ja telefonikõnede korraldamisel ning visuaalse järelevalve teostamisel, järgib vanglateenistuse ametniku poolt toimingu sooritamise kohta antud juhiseid ning on võimeline sooritama toimingut õigesti vanglateenistuse ametniku pideva järelevalve all ja ametniku olulise sekkumiseta; 
- on võimeline suhtlema kinnipeetava või vahistatuga, andma talle arusaadavalt lihtsamaid korraldusi. Suhtlemisel vangiga ei väljenda ilmset vastumeelsust, kohmetust ega hirmu ning on võimeline ennast selgelt väljendama ja oma õiguspärastele nõudmistele kindlaks jääma.	
	praktika kaitsmine	- vastab üldjoontes õigesti küsimustele järelevalve toimingute sooritamise tingimuste, õiguslike aluste ning taktika ja tehnika kohta praktikakoha vanglas. Kirjeldab enda tegevust järelevalve toimingute sooritamisel ning toob välja enda peamised õpikogemused; 
- seostab üldiselt ja toob välja võimalikud erinevused selle vahel, kuidas õpetati järelevalve toimingute sooritamist õppetöös ning kuidas samu järelevalve toiminguid tegelikult sooritati vanglas; 
- demonstreerib komisjoni ees mõne järelevalvetoimingu sooritamist. Demonstreeritud sooritus on õiguspärane, ohutu ning vastab olulisematele taktikalistele ja tehnilistele nõudmistele.	
4) selgitab suuliselt ja demonstreerib oskust kasutada valvuri varustusse kuuluvaid kaitsevahendeid ja tehnilisi töövahendeid ning edastab raadiosaatja kaudu teavet;	praktika käigus jooksev teenitus-ülesannete täitmine	- järelevalvetoimingute sooritamisel kasutab kaitsekindaid, raadiosaatjat, paanikanuppu ja teisi valvuri varustuses olevaid isikukaitse ja tehnilisi töövahendeid vastavalt kogenud vanglateenistuse ametniku juhistele ja vangla korraldusele; 
- isikukaitse ja tehniliste töövahendite kasutamisel ei ole esinenud olulist või korduvaid vigu ega kuritarvitusi, sh töövahendi kasutamist tööga mitte seotud tegevusteks, hooletut suhtumist (nt raadiosidevahend unustatakse kuhugi või kaotatakse vöölt) või inimese elu ja tervise ohtu seadmist;	
	praktika kaitsmine	- vastab üldjoontes õigesti küsimustele isikukaitse ja tehniliste töövahendite kasutamise kohta järelevalve toimingute sooritamisel, oskab kirjeldada olulisemaid tehnilisi ja taktikalisi nõudeid isikukaitse ja tehniliste töövahendite kasutamisel; 
- demonstreerib komisjoni ees mõne isikukaitse või tehnilise töövahendi kasutamist järelevalve toimingute sooritamisel. Demonstreeritud sooritus on ohutu ning vastab olulisematele taktikalistele ja tehnilistele nõudmistele.	
5) koostab kogenud vanglateenistuse ametniku juhendamisel valvuri ülesannete täitmisel ettekandeid, akte ja teisi valvuri teenistuskohustuste hulka kuuluvaid dokumente;	praktika käigus jooksev teenitus-ülesannete täitmine	- koostab kogenud vanglateenistuse ametniku juhendamisel juhtumi kohta olulisematele vormi- ja sisunõuetele vastavaid ettekandeid, akte ja teisi valvuri teenistuskohustuste hulka kuuluvaid dokumente. Üliõpilane ei jäta ilmse rikkumise või muu olulise sündmuse kohta ettekannet või muud dokumenti koostamata; 
- koostatud dokument (algne, juhendajale läbivaatamiseks esitatud dokument) ei ole ilmselgelt õigusvastane, ei sisalda valeandmeid või juhtumile ilmselgelt mitte vastavat kirjeldust ning sisaldab juhtumi kõige olulisemaid andmeid. Dokumente ei ole reeglina vaja ümber vormistada ega olulisel määral parandada;	
	praktika õpimapp	- koostatud dokument (lõplik, üliõpilaste parandustega dokument või eriarvamus) ei ole ilmselgelt õigusvastane, ei sisalda valeandmeid või juhtumile ilmselgelt mitte vastavat kirjeldust ning sisaldab juhtumi kõige olulisemaid andmeid;
- koostatud dokument vastab olulisematele vormistamise nõuetele, sisaldab olulisi rekvisiite (nimetus, kuupäev, number, allkiri, koostaja märge) ning kirjeldatava sündmuse sisu on arusaadavalt kirjeldatud võimaldades adekvaatselt aru saada toimunud sündmusest (isikute nimed, sündmuse aeg ja koht, sündmuse sisu kirjeldus).	
6) kannab nõuetekohaselt vanglateenistuja vormiriietust ning arvestab oma käitumises ja suhtlemises teiste ametnike ja vangidega vanglateenistuja eetikakoodeksi nõuetega;	praktika käigus jooksev teenitus-ülesannete täitmine	- üliõpilane kannab kõigil praktika päevadel teenistuskohustuste täitmisel vormi. Koos vormiga ei kanna nähtavalt isiklikke riideid vms; 
 - vorm on reeglina puhas, pestud ja terve; 
 - üliõpilane ei pane toime olulist vanglateenistuja eetikakoodeksi rikkumist ja üldiselt järgib eetikakoodeksit tööülesannete täitmisel;	
7) suhtleb vene keeles järelevalve toimingute küsimustes algtasemel keelekasutajana.	praktika käigus jooksev teenitus-ülesannete täitmine	- saab aru peamistest vanglas järelevalve tagamisel kasutatavatest fraasidest ja sõnadest; 
- saab aru lühikeste ja selgelt hääldatud vangla järelevalve ja vangistuse täideviimisega seotud ning võimaliku õiguserikkumise toimepannud vangi  ütluste põhisisust; 
- oskab teha lihtsast ja tavapärasest vene keelsest suulisest selgitusest, taotlusest või muust jutust lühikest eestikeelset kokkuvõtet või märkmeid (nt koostada ettekannet vangi öeldu põhjal); 
- saab aru lühikestest ja lihtsatest vangistuse igapäevaste juhtumitega seotud taotlustest ja lihtsamatest kirjalikest selgitustest (nt vangi lihtsalt keeles esitatud selgitus etteheidetava õiguserikkumise kohta);
- oskab anda igapäevaseid venekeelseid korraldusi vangidele seoses järelevalve ja kodukorra nõuete tagamise ning järgimisega (nt loenduse, saatmiste, toitlustamise, ravimite jagamise, tööle asumisega jmt seonduvalt) 
- oskab selgitada lihtsa igapäevase vangistusalase dokumendi põhisisu vene keeles (nt tööle määramise käskkiri, rikkumise kohta koostatud ettekanne vms);	
Praktika kaitsmisele pääsemise eeldused:
•	praktika aruanne on esitatud tähtaegselt või vähese hilinemisega. Hilinemine on põhjendatud (kolledžiga kooskõlastatud) või ei tohi takistada praktikaaruande sisulist hindamist ega häirida praktikate kaitsmise protsessi; 
•	praktika aruanne peab olema vormistatud vastavalt üliõpilastööde koostamise juhendile ja praktika juhendile ning struktureeritud. Praktika aruandes võib esineda mõningaid vormistus- ja struktuurivigu, mis ei häiri praktika aruande sisulist mõistmist; 
•	praktika aruanne peab olema vormistatud ametlikus stiilis. Praktika aruandes võib olla üksikuid emotsionaalseid väljendusi ja põhjendamata seisukohti. Praktika aruandes ei või olla ebatsensuurseid väljendeid, žargooni, halvustavaid, diskrimineerivaid vms väljendeid, solvamist või laimu; 
	
KOHUSTUSLIKUD ALLIKAD 
•	Põdra, A. (2007) Vanglatöö taktika – Teenistus tugevdatud järelevalve tingimustes. SKA
•	Kurg, A. (2010) Vanglaametniku baasõppe õpik I osa. Justiitsministeerium
•	Põdra, A. (2010) E-kursuse materjalid „Järelevalvetoimingud vanglas“. IVA õpikeskkond
•	praktikakoha vangla põhimäärus ja struktuuriüksuste põhimäärused; 
•	praktikakoha vangla kodukord, teised üldkorraldused ja halduseeskirjad; 
•	praktika juhend ja üliõpilastööde koostamise ja vormistamise juhend;
•	www.riigiteataja.ee, www.vangla.ee ning www.sisekaitse.ee/justiitskolledz/;	
koostaja: Hannes Liivak
kuupäev: 05.11.2015